JY LEES NOU Ouma oorleef wonderbaarlik ná sy deur veiligheidshek se spitspen deurboor word
As die veiligheidshek se spitspen haar net ’n bietjie meer na links of regs onder die ken deurboor het, was sy vandag dalk nie meer met ons nie, sê Henna Scholtz van Kleinmond.
As die veiligheidshek se spitspen haar net ’n bietjie meer na links of regs onder die ken deurboor het, was sy vandag dalk nie meer met ons nie, gesels Henna Scholtz uit Kleinmond in die Suidwes-Kaap.
[caption id="attachment_121982" align="alignnone" width="600"] Henna Scholtz (83) het haar bewussyn verloor tydens 'n fratsongeluk in Kleinmond. Foto: Verskaf[/caption]
“Dit is baie seer en ek is baie ongemaklik,” vertel Henna en verduidelik hoe sy haar bewussyn verloor het toe sy die veiligheidshek by haar voordeur vir haar buurvrou Beatrix Muller wou oopsluit.
Lees ook: Kyk: Grafiese advertensies skep bewusmaking oor die gevare van te veel suiker
[caption id="attachment_121986" align="alignnone" width="600"] Henna het haar bewussyn verloor. Foto: Verskaf[/caption]
Beatrix het hulp ontbied en byna die hele straat en nooddienste het hulle na haar huis gehaas om Henna te probeer help.
“Dit kon soveel erger gewees het en ek is so dankbaar. Ek het veral seergekry toe die paramedici my probeer uitlig; ek het gehoor hulle oorweeg dit om my ken oop te sny, maar hulle kon my darem loskry,” gesels Henna.
Sedertdien sterk Henna tuis aan en sy kan nie uitgepraat raak oor haar wonderlike bure, vriende en geliefdes wat haar so mooi bystaan nie.
[caption id="attachment_121987" align="alignnone" width="600"] Hanna sterk tans aan na die voorval. Foto: Verskaf[/caption]
“Ek wens . . . ek kan vir almal wys hoe my hart oorloop van dankbaarheid. Ek het regtig die wonderlikste bure in die straat.
“Ek sal nooit ooit uit Kleinmond trek nie.”